cyanic-selkie/wikianc huggingface dataset:
Τσα Μπουμ-κουν
Βιογραφία
Ενώ έπαιζε για την εθνική ομάδα στο Κύπελλο Κορέας του 1978, ο Τσα τράβηξε την προσοχή της Άιντραχτ Φρανκφούρτης αλλά τελικά του δόθηκε η ευκαιρία να υπογράψει με την Ντάρμσταντ 98 συμβόλαιο έξι μηνών. Ωστόσο, πέρασε λιγότερο από έναν μήνα στο Ντάρμσταντ, επέστρεψε στην Κορέα για το υπόλοιπο της θητείας του, και έτσι εντάχθηκε τελικά στην Άιντραχτ τον Ιούλιο του 1979. Σκόραρε σε τρία συνεχόμενα παιχνίδια από την τρίτη έως την πέμπτη αγωνιστική της Μπουντεσλίγκα και μετά το πρώτο μισό της πρώτης του σεζόν στη Γερμανία, κατατάχθηκε ως παγκόσμιας κλάσης στην κατάταξη παικτών του περιοδικού Kicker, έχοντας χαρακτηριστικά ισχυρά σουτ που οδήγησαν στην αναφορά του ονόματός του ως "Τσα Μπουμ". Επίσης συνέβαλε αποφασιστικά στον πρώτο της τίτλο του συλλόγου στο Κύπελλο ΟΥΕΦΑ. Σκόραρε έξι γκολ σε έξι αγώνες της διοργάνωσης του Κυπέλλου (DFB-Pokal) του 1980–81, οδηγώντας τη Φρανκφούρτη στον τίτλο. Ήταν πρώτος σκόρερ της Φρανκφούρτης για τρεις συνεχόμενες σεζόν. Ήταν ο πρώτος Κορεάτης ποδοσφαιριστής που ξεκίνησε καριέρα στην Ευρώπη και μάλιστα σε ένα υψηλού επιπέδου πρωτάθλημα.
Ακολούθησε η μεταγραφή του στην Μπάγερ Λεβερκούζεν. Στη Μπουντεσλίγκα 1985–86, σημείωσε τα περισσότερα γκολ του σε μία σεζόν με 17 και η Λεβερκούζεν προκρίθηκε στο Κύπελλο ΟΥΕΦΑ για το πρώτη φορά καταλαμβάνοντας την έκτη θέση. Στον τελικό του Κυπέλλου ΟΥΕΦΑ του 1988, πέτυχε τη δραματική ισοφάριση με αντίπαλο την Εσπανιόλ στο παιχνίδι που έληξε με 3–3. Η Λεβερκούζεν τελικά κέρδισε το παιχνίδι στα πέναλτι, κατακτώντας τον πρώτο της ευρωπαϊκό τίτλο. Το 1989 ο Τσα αποσύρθηκε από την ενεργό δράση έχοντας 308 αγώνες πρωταθλήματος και 98 γκολ στη Γερμανία και ήταν ο ξένος παίκτης με τα περισσότερα τέρματα στο γερμανικό Πρωτάθλημα.
Στο Ασιατικό Κύπελλο Εθνών του 1972, έκανε το διεθνές ντεμπούτο του σε αγώνα με αντίπαλο το Ιράκ και σκόραρε το πρώτο του διεθνές γκολ με αντίπαλο την Καμπότζη. Στα προκριματικά του Παγκοσμίου Κυπέλλου του 1978, έπαιξε και τους δώδεκα αγώνες της Νότιας Κορέας και κατέγραψε πέντε γκολ και δύο ασίστ. Ωστόσο, η Νότια Κορέα απέτυχε να προκριθεί στο Παγκόσμιο Κύπελλο. Στους Ασιατικούς Αγώνες του 1978, σημείωσε δύο γκολ και έδωσε δύο ασίστ, συμβάλλοντας στο χρυσό μετάλλιο της ομάδας. Η FIFA αναγνωρίζει 130. Το 2013 η FIFA παρουσίασε τον Τσα ως τον νεότερο παίκτη που συμπλήρωσε 100 συμμετοχές σε ηλικία 24 ετών και 139 ημερών, ενώ στη συνέχεια, το ρεκόρ του επαναπροσδιορίστηκε σε 24 χρόνια και 35 ημέρες.
Μετά την αποχώρησή του από την ενεργό δράση ακολούθησε καριέρα προπονητή για δύο δεκαετίες. Υπήρξε προπονητής της εθνικής ομάδας της Νότιας Κορέας για ένα χρόνο (1997–1998) συμμετέχοντας στο Παγκόσμιο Κύπελλο του 1998. Το 2021 η IFFHS τον συμπεριέλαβε στην καλύτερη ενδεκάδα όλων των εποχών για την Ασία.
Παραπομπές
Κατηγορία:Νοτιοκορεάτες ποδοσφαιριστές Κατηγορία:Ποδοσφαιριστές Εθνικής Νότιας Κορέας Κατηγορία:Ποδοσφαιριστές Μπούντεσλιγκα Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές Ντάρμσταντ 98 Κατηγορία:Ποδοσφαιριστές Μπάγερ Λεβερκούζεν Κατηγορία:Ποδοσφαιριστές Άιντραχτ Φραγκφούρτης Κατηγορία:Ποδοσφαιριστές Παγκοσμίου Κυπέλλου 1986 Κατηγορία:FIFA Century Club Κατηγορία:Επιθετικοί ποδοσφαιριστές
Ασταράκ
Το Ασταράκ (Αρμενικά: Աշտարակ) είναι πόλη και αστική κοινότητα στην επαρχία Αραγκατσότν της Αρμενίας, που βρίσκεται στην αριστερή όχθη του ποταμού Κασάγ κατά μήκος του φαραγγιού, βορειοδυτικά της πρωτεύουσας του Γερεβάν. Είναι το διοικητικό κέντρο της επαρχίας Αραγκατσότν. Το Ασταράκ είναι ένα σημαντικό σταυροδρόμι διαδρομών για το ορθογώνιο Γερεβάν-Γκιουμρί-Βανατζόρ.
Η πόλη διαδραματίζει σημαντικό ρόλο στην εθνική οικονομία, καθώς και στην πολιτιστική ζωή της Αρμενίας μέσω πολλών βιομηχανικών επιχειρήσεων και πολιτιστικών ιδρυμάτων. Έχει αναπτυχθεί ως αποκεντρωμένη πόλη του Γερεβάν. Το κοντινό χωριό Μουγνί είναι μέρος του δήμου Ασταράκ.
Το αρχιερατείο της Επισκοπής του Αραγκατσότν της Αρμενικής Αποστολικής Εκκλησίας έχει την έδρα του στο Ασταράκ.
Μέθοδος Μπος-Μέιζερ
Η μέθοδος Μπος-Μέιζερ (αγγλ. Bosch-Meiser process), που νομικά κατοχυρώθηκε με πατέντα το 1922, είναι βιομηχανική διαδικασία παραγωγής της ουρίας και φέρει την ονομασία της αυτή προς τιμήν των ερευνητών που την ανέπτυξαν πρώτοι, τους Γερμανούς χημικούς Carl Bosch και Wilhelm Meiser.
Η μέθοδος αποτελείται από δύο στάδια, τα οποία λαμβάνουν χώρα με αντιδράσεις ισορροπίας, με ημιτελή μετατροπή των χημικών αντιδρώντων. Το πρώτο στάδιο καλείται σύνθεση καρβαμικού: είναι η ταχεία, εξώθερμη αντίδραση της υγρής αμμωνίας σε αέριο διοξείδιο του άνθρακα (CO2) σε υψηλή θερμοκρασία και πίεση για την παραγωγή του καρβαμικού αμμωνίου, NH4+ NH2COO-
Το δεύτερο στάδιο, που ονομάζεται σύνθεση ουρίας: είναι η πολύ αργή, ενδόθερμη αποικοδόμηση της παραχθείσας ένωσης, του καρβαμικού αμμωνίου, σε ουρία και νερό:
Η συνολική χημική μετατροπή της NH3 και του CO2 προς ουρία είναι εξώθερμη αντίδραση, με τη θερμότητα της αντίδρασης από την πρώτη αντίδραση να οδηγεί τη δεύτερη. Οι συνθήκες που ευνοούν τον σχηματισμό ουρίας (υψηλή θερμοκρασία) έχουν δυσμενή επίδραση στην ισορροπία σχηματισμού καρβαμιδικών. Οι συνθήκες της διεργασίας είναι ένας συμβιβασμός: η αρνητική επίδραση στην πρώτη αντίδραση της υψηλής θερμοκρασίας (περίπου 190 °C) που απαιτείται για τη δεύτερη αντισταθμίζεται με τη διεξαγωγή της διαδικασίας υπό υψηλή πίεση (140–175 bar), η οποία ευνοεί την πρώτη αντίδραση. μικρογραφία|180x180εσ| Ο χημικός Καρλ Μπος το 1927 (αρχείο [[BASF)]] Αν και είναι απαραίτητο να συμπιεστεί το αέριο διοξείδιο του άνθρακα σε αυτή την πίεση, η αμμωνία διατίθεται από το εργοστάσιο παραγωγής αμμωνίας σε υγρή μορφή, η οποία μπορεί να αντληθεί στο σύστημα πολύ πιο οικονομικά. Για να μπορέσει ο αργός χρόνος αντίδρασης σχηματισμού ουρίας να φτάσει σε ισορροπία, χρειάζεται ένας μεγάλος χώρος αντίδρασης, επομένως, ο αντιδραστήρας σύνθεσης σε μια μεγάλη βιομηχανία ουρίας τείνει να είναι ένα τεράστιο δοχείο πίεσης.
Για χρήση στη βιομηχανία, η ουρία παράγεται από συνθετική αμμωνία και διοξείδιο του άνθρακα. Καθώς κατά τη διαδικασία παραγωγής αμμωνίας παράγονται μεγάλες ποσότητες διοξειδίου του άνθρακα ως υποπροϊόν της καύσης υδρογονανθράκων για την παραγωγή θερμότητας (κυρίως φυσικό αέριο και σπανιότερα παράγωγα πετρελαίου ή γαιάνθρακα), οι μονάδες παραγωγής ουρίας βρίσκονται -σχεδόν πάντα- δίπλα στην τοποθεσία, όπου η αμμωνία παρασκευάζεται.
Παραπομπές
Κατηγορία:Βιομηχανικές διεργασίες Κατηγορία:Χημικές διεργασίες
Άνταμ Σιφ
Ο Άνταμ Μπένετ Σιφ (αγγλικά: Adam Bennett Schiff, 22 Ιουνίου 1960), είναι Αμερικανός πολιτικός, δικηγόρος και συγγραφέας, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 28η περιφέρεια της Καλιφόρνιας, από τον Ιανουάριο του 2013. Υπηρέτησε για την 27η περιφέρεια του Κογκρέσου από το 2001 έως το 2003 και για την 29η περιφέρεια  του Κογκρέσου από το 2003 έως το 2013. Είναι μέλος του Δημοκρατικού Κόμματος.
Από τον Ιανουάριο του 2019, διατελεί ως πρόεδρος της Επιτροπής Πληροφοριών της Βουλής των Αντιπροσώπων των Ηνωμένων Πολιτειών. Από το 2015 έως το 2019, διατέλεσε ως εξέχων μέλος της προαναφερθείσας Επιτροπής.
Προηγουμένως, υπηρέτησε ως Μέλος της πολιτειακής Γερουσίας της Καλιφόρνιας για την 21η περιφέρεια, από το 1996 έως το 2000.
Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2000, νικώντας τον τότε εν ενεργεία Ρεπουμπλικανό βουλευτή Τζέιμς Ρόγκαν, με ποσοστό 52,7% έναντι 43,8%. Επανεξελέγη στις εκλογές του 2002, του 2004, του 2006, του 2008, του 2010, του 2012, του 2014, του 2016, του 2018 και του 2020. Η σημερινή περιφέρεια που αντιπροσωπεύει ο Σιφ, περιλαμβάνει τμήματα από το ανατολικό Λος Άντζελες, την Πασαντίνα, το Μπέρμπανκ και το Γκλέντεϊλ.
Βιογραφία
Ο Άνταμ Σιφ, γεννήθηκε τον Ιούνιο του 1960 στο Φράμινγκχαμ της Μασαχουσέτης (μια πόλη στα περίχωρα της Βοστώνης). Μεγάλωσε σε Εβραϊκή οικογένεια στο Σκότσντεϊλ της Αριζόνας και στο Άλαμο (περιοχή κοντά στο Σαν Φρανσίσκο) της Καλιφόρνιας. Αποφοίτησε από το Λύκειο "Monte Vista High School" στο Ντάνβιλ της Καλιφόρνιας το 1978.
Σπούδασε Πολιτικές Επιστήμες στο Πανεπιστήμιο Στάνφορντ και έλαβε πτυχίο (BA) το 1982 με διάκριση. Κατόπιν, σπούδασε Νομική στο Πανεπιστήμιο Χάρβαρντ, λαμβάνοντας πτυχίο (JD) το 1985 με διάκριση.
Προσωπική ζωή
Ο Σιφ, είναι παντρεμένος με την κοινωνική λειτουργό Ιβ Σάντερσον από το 1995, με την οποία έχουν αποκτήσει μαζί 2 παιδιά. Διαμένουν στο Μπέρμπανκ της Καλιφόρνιας.
Παραπομπές
Κατηγορία:Μέλη της Βουλής των Αντιπροσώπων (ΗΠΑ) Κατηγορία:Καλιφόρνια Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί δικηγόροι Κατηγορία:Αμερικανοί συγγραφείς Κατηγορία:Εβραίοι __ΕΥΡΕΤΗΡΙΟ__
Γκαβάρ
Το Γκαβάρ (αρμεν. Գավառ) είναι πόλη και αστική κοινότητα στην Αρμενία που υπηρετεί ως το διοικητικό κέντρο της επαρχίας Γκεγαρκουνίκ. Βρίσκεται ανάμεσα στα ψηλά βουνά της οροσειράς Γκεγάμ στα δυτικά της λίμνης Σεβάν, με μέσο ύψος 1982 μέτρων πάνω από την επιφάνεια της θάλασσας. Βρίσκεται 98 χιλιόμετρα ανατολικά της πρωτεύουσας Ερεβάν. Η πόλη είχε πληθυσμό 20.765 σύμφωνα με την απογραφή του 2011. Σύμφωνα με την επίσημη εκτίμηση του 2016, ο πληθυσμός του Γκαβάρ είναι 19.500.
Το Γκαβάρ είναι η έδρα της Επισκοπής του Γκεγαρκουνίκ της Αρμενικής Αποστολικής Εκκλησίας.
Εξωτερικοί σύνδεσμοι
Γκαβαρ
Ραζντάν
Το Ραζντάν ή Χραζντάν (αρμενικά: Հրազդան) είναι πόλη και αστική δημοτική κοινότητα στην Αρμενία που υπηρετεί ως το διοικητικό κέντρο της επαρχίας Κοτάικ, και βρίσκεται 45 χιλιόμετρα βορειοανατολικά της πρωτεύουσας του Ερεβάν. Κατά την απογραφή του 2011, ο πληθυσμός της πόλης είναι 41.875. Έχει χάσει ένα σημαντικό αριθμό κατοίκων από τότε που είχε γίνει η απογραφή του 1989 που είχαν αναφερθεί 59.000 άτομα.
Κατά τη διάρκεια της σοβιετικής περιόδου, το Ραζντάν ήταν ένα από τα ιδιαίτερα βιομηχανικά κέντρα της ΣΣΔ Αρμενίας.
Ετυμολογία
Η ονομασία (Χ)ραζντάν προέρχεται από τη μέση περσική ονομασία Φραζντάν, που σχετίζεται με τη μυθολογία του Ζωροαστρισμού. Η πόλη πήρε το όνομά της από τον Ποταμό Ραζντάν.
Παραπομπές
Κατηγορία:Πόλεις της Αρμενίας
Χρήστος Κουρφαλίδης
Ο Χρήστος Κουρφαλίδης (γενν. 11 Νοεμβρίου 2002) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός μέσος για την Κάλιαρι Κάλτσιο.
Σταδιοδρομία σε συλλόγους
Έκανε το ντεμπούτο του για την πρώτη ομάδα της Κάλιαρι στις 15 Δεκεμβρίου 2021 σε έναν αγώνα για το Κύπελλο Ιταλίας εναντίον της ΑΣ Τσιταντέλα. Έκανε το ντεμπούτο του στη Σέριε Α για την Κάλιαρι στις 23 Ιανουαρίου 2022 σε έναν αγώνα εναντίον της Φιορεντίνα, στην εντός έδρας ισοπαλία με 1–1.
Εθνική ομάδα
Ο Κουρφαλίδης έλαβε την πρώτη κλήση στην Εθνική Ελλάδας το 2022, από τον προπονητή Γκουστάβο Πογέτ, για τους φιλικούς αγώνες εναντίον της Ρουμανίας και του Μαυροβουνίου, στις 25 και 28 Μαρτίου αντίστοιχα.
Ρούσος Βουρδουμπάς
Ο (Χατζή) Ρούσος (ή Ρούσσος) Βουρδουμπάς (1782-1850) ήταν Κρητικός αγωνιστής της Επανάστασης του 1821. Έδρασε στην Κρήτη και κυρίως στην περιοχή των Σφακίων, αλλά και του Ψηλορείτη. Ήταν μυημένος στη Φιλική Εταιρεία, υπήρξε μέλος της «Καγκελαρίας των Σφακίων» και έλαβε το αξίωμα του πεντακοσίαρχου. Ωστόσο, ο οξύθυμος χαρακτήρας του προκάλεσε αναταραχές οι οποίες έβλαψαν τον αγώνα. Φυλακίστηκε από τους Τούρκους το χρονικό διάστημα 1826-1830 και μετά την αποφυλάκισή του διατήρησε καλές σχέσεις με την τουρκική ηγεσία. Έλαβε επίσης μέρος στην κρητική εξέγερση του 1841.
Πρόγονοι-Οικογένεια
Οι Βουρδουμπάδες κατάγονταν από την ιστορική οικογένεια Σκορδίλη, της οποίας οι ρίζες ανέρχονται στα χρόνια του Βυζαντίου. Η οικογένεια των Βουρδουμπάδων κατοικούσε στη Χώρα των Σφακίων και ήταν μια από τις πιο επιφανείς της περιοχής.
Ο παππούς του Ρούσου, Στρατής Βουρδουμπάς, πολέμησε υπό τον Δασκαλογιάννη στην επανάσταση του 1770. Ο γιος του Στρατή και πατέρας του Ρούσου, Ιωσήφ (Σήφης) Βουρδουμπάς, διετέλεσε Καπετάνιος της Χώρας των Σφακίων. Παιδιά του ήταν ο Στρατής και ο Ρούσος Βουρδουμπάς. Ο Ρούσος ήταν ο νεότερος εκ των δύο και γεννήθηκε το 1782.
Φόνος του Γεωργίου Φουράκη
Ο Ρούσος, μαζί με τον αδερφό του Στρατή, δολοφόνησε το 1801 τον Γεώργιο Φουράκη, χωρίς όμως να υποστούν συνέπειες, καθώς η οικογένειά τους ήταν πολύ ισχυρή. Συμβιβάστηκαν με την οικογένεια του θύματος και με την τουρκική ηγεσία καταβάλλοντας απλώς ένα χρηματικό ποσό. Αυτή η πράξη φανερώνει τον εκδικητικό και ερειστικό χαρακτήρα του Ρούσου, ο οποίος θα προβεί σε αντίστοιχες πράξεις και αργότερα.
Φιλική Εταιρεία
Ο Ρούσος Βουρδουμπάς φαίνεται ότι είχε μυηθεί στη Φιλική Εταιρεία μέσω κάποιου από τους Σφακιανούς πλοιοκτήτες, οι οποίοι λόγω των ταξιδιών τους είχαν έρθει σε επαφή με άλλους Φιλικούς.
Μυστικές συνάξεις στα Γλυκά Νερά και στο Λουτρό
Καθώς η Επανάσταση φούντωνε στην κυρίως Ελλάδα, οι Κρητικοί αποφάσισαν ότι ήρθε η ώρα να ξεσηκωθούν κι αυτοί. Γι’ αυτό τον λόγο δημογέροντες και οπλαρχηγοί πολλών περιοχών της Κρήτης, μεταξύ των οποίων και ο Ρούσος Βουρδουμπάς, συγκεντρώθηκαν μυστικά στα Γλυκά Νερά Σφακίων τη Μεγάλη Πέμπτη 7 Απριλίου 1821. Ακολούθησε συνάντηση και στις 15 Μαΐου στο Λουτρό Σφακίων στην οποία αποφασίστηκε οριστικά η ένταξη της Κρήτης στον αγώνα για την αποτίναξη του τουρκικού ζυγού και απεστάλησαν Κρητικοί πλοίαρχοι για να προμηθευτούν πολεμοφόδια.
Στις συνάξεις αυτές αποφασίστηκε να συγκροτηθεί ένα τοπικό διοικητικό σώμα, η Καγκελαρία των Σφακίων, και ο Βουρδουμπάς εκλέχθηκε ως ένα από τα έξι μέλη της. Στις 21 Μαΐου η συνέλευση επισημοποιήθηκε και κατέστη Επαναστατική Επιτροπή. Στις 29 Μαΐου, στην εκκλησία της Παναγίας της Θυμιανής, παρουσία του λαού, κηρύχθηκε επίσημα η έναρξη του αγώνα.
Αξιώματα
Ο Ρούσος, εκτός από μέλος της Καγκελαρίας, εκλέχτηκε πρόκριτος του χωριού του, του Εμπρός Γιαλού (Χώρα Σφακίων). Επιπλέον, ορίστηκε πεντακοσίαρχος, δηλαδή οπλαρχηγός, υπεύθυνος για την περιοχή του Εμπρός Γιαλού και του Μουρίου.
Ετοιμασίες για μάχες
Μετά τις συνελεύσεις, και εν αναμονή ενισχύσεων που είχαν ζητηθεί από την Ύδρα έτσι ώστε να εδραιωθεί ο αγώνας, ανατέθηκε στον Βουρδουμπά να επιβλέπει τις κινήσεις των Τούρκων στη Μεσαρά και στο Ηράκλειο και να ξεσηκώσει τους Κρητικούς της περιοχής της Ίδης (Ψηλορείτη).
Πρώτες μάχες
Ο Ρούσος συμμετείχε σε πολλές μάχες κατά τη διάρκεια του καλοκαιριού του 1821, στις οποίες είχε συχνά τη γενική αρχηγία. Στις 16 Ιουνίου στο Ζουρίδι και στις 28 Ιουνίου στο Βαθιακό Αμαρίου, πολέμησε εναντίον των μουσουλμάνων Αμπαδιωτών. Στις 17-18 Ιουλίου ο Ρούσος συμμετείχε στις μάχες που έγιναν εναντίον των Τούρκων στο Ασκύφου, στις οποίες οι Έλληνες κυριάρχησαν, διώχνοντας τους Τούρκους προς το Ηράκλειο και το Ρέθυμνο. Επίσης, στις 21-22 Ιουλίου, στην Άμπελο του Ασφένδου, ο Ρούσος μαζί με άλλους οπλαρχηγούς και 350 άντρες συνέτριψε τον εχθρό.
Άφιξη του Αφεντούλιεφ
Στις 25 Οκτωβρίου 1821 αφίχθη στην Κρήτη ο Μιχαήλ Κομνηνός Αφεντούλιεφ ή Αφεντούλη ς, ο οποίος είχε διοριστεί από τον Δημήτριο Υψηλάντη «Γενικός Έπαρχος και Αρχιστράτηγος Κρήτης». Αυτός όρισε εκ νέου τον Βουρδουμπά πεντακοσίαρχο.
Μάχες στο Αμάρι-Δολοφονία Μεληδόνη
Τον Φεβρουάριο του 1822 οι Κρητικοί είχαν οχυρωθεί στο Αμάρι, σύμφωνα με τις διαταγές του Αφεντούλιεφ. Βρίσκονταν εκεί περίπου 2.000 Έλληνες, με αρχηγό τον Ρούσο Βουρδουμπά. Στις μάχες συμμετείχε και ο οπλαρχηγός Αντώνης Μεληδόνης, ο οποίος δεν διατηρούσε καλές σχέσεις με τον Ρούσο.
Στις 15 Φεβρουαρίου, ο Μεληδόνης έκανε μια έφοδο στο χωριό Βαθιακό και κατέλαβε ένα κέντρο ανεφοδιασμού των Τούρκων, χωρίς όμως να έχει προηγουμένως ειδοποιήσει τους άλλους οπλαρχηγούς για το εγχείρημά του. Ο Ρούσος τον κατηγόρησε γι’ αυτή την πράξη, καθώς θεωρούσε ότι ως αρχηγός έπρεπε να γνωρίζει τις επιχειρήσεις των κατωτέρων του. Με αυτό τον τρόπο, κορυφώθηκε η αντιζηλία του με τον Μεληδόνη. Σε μια λογομαχία μεταξύ τους, ο Ρούσος δολοφόνησε τον Μεληδόνη, γεγονός που προκάλεσε μεγάλη αναταραχή στο στράτευμα.
Μάχες το καλοκαίρι του 1822
Ο Βουρδουμπάς, ο οποίος μόνο στα χαρτιά είχε καθαιρεθεί από το βαθμό του, το καλοκαίρι του 1822 έδρασε κυρίως στην περιοχή της Μεσαράς. Τον Ιούλιο του 1822 διενήργησε επίθεση στο Τυμπάκι, εναντίον 2.000 Τούρκων που είχαν επικεφαλής τον Μουσταφά Καψάλη. Στις 1-6 Αυγούστου πολέμησε στα χωριά Θέρισο και Λάκκους, τα οποία όμως τελικά κυριεύτηκαν από τους Τούρκους.
Αναχώρηση Αφεντούλιεφ-Αναλαμβάνει ο Τομπάζης
Η αυξανόμενη δυσαρέσκεια των Κρητικών για τον Αφεντούλιεφ, οδήγησε στην απομάκρυνσή του από την αρχηγία τον Νοέμβριο του 1822 και στην αντικατάστασή του από τον «αρμοστή» Εμμανουήλ Τομπάζη. Ο Τομπάζης, σε μια προσπάθεια να αναζωπυρώσει τον αγώνα στην Κρήτη, διόρισε τον Βουρδουμπά αρχιστράτηγο του νησιού.
Άλλες μάχες
Τον Φεβρουάριο του 1824, και ενώ η προέλαση του Χουσεΐν πασά απειλούσε σοβαρά τη συνέχιση της επανάστασης στο νησί, ο Τομπάζης προσκάλεσε τον Βουρδουμπά να μετακινηθεί με τους άνδρες του στον Αλμυρό για να αντιμετωπίσει τους Τούρκους. Ωστόσο ο Ρούσος κινήθηκε αργά και έφτασε με μεγάλη καθυστέρηση, έχοντας μαζί του μόνο 50 άνδρες.
Συνδιαλλαγή με τους Τούρκους
Μετά την εκστρατεία του Χουσεΐν πασά και την κατάληψη των Σφακίων το 1824, η επανάσταση στην Κρήτη περιορίστηκε. Ο Βουρδουμπάς εξακολουθούσε να είναι αρχιστράτηγος, ωστόσο δεν προέβη σε ιδιαίτερες στρατιωτικές ενέργειες κατά τα επόμενα έτη.
Εν τω μεταξύ, οι Τούρκοι προσπαθούσαν να δημιουργήσουν επαφές με τους Έλληνες, καθώς η επανάσταση κόντευε να καταπνιγεί. Έτσι, τον Φεβρουάριο του 1826, ο Ρούσος προέβη σε συνεννοήσεις με τον διάδοχο του Χουσεΐν, Μουσταφάμπεη.
Σύλληψη και φυλάκισή του
Ωστόσο, ο Μουσταφάμπεης εξοργίστηκε όταν κατάλαβε ότι ο Ρούσος δεν τηρούσε όλες τις συμφωνίες που είχαν κάνει. Γι’ αυτό, τον Απρίλιο του 1826 τον κάλεσε στο χωριό Κεφαλά του Αποκορώνου μαζί με άλλους 9 οπλαρχηγούς, δήθεν για να τον συνοδεύσουν στο Ηράκλειο, και με δόλο τους συνέλαβε. Τους 7 από αυτούς, μεταξύ των οποίων και τον Ρούσο, τους φυλάκισε στο κάστρο της Σούδας.
Τους συλληφθέντες οπλαρχηγούς, αποφυλάκισε ο Νουραντίνμπεης το 1830 και από τότε ο Ρούσος, συμφιλιωμένος με την τουρκική ηγεσία, παρέμεινε στα Σφακιά, όπου εξελίχθηκε σε έναν από τους πιο ισχυρούς άντρες της περιοχής.
Συμμετοχή στην εξέγερση του 1841
Καθώς η Κρήτη δεν είχε ελευθερωθεί, οι Κρητικοί έκαναν επανειλημμένες προσπάθειες να αποτινάξουν τον ζυγό των Τούρκων. Έτσι το 1841 εξεγέρθηκαν για μια ακόμα φορά, χωρίς ωστόσο το επιθυμητό αποτέλεσμα. Σε αυτή την εξέγερση ο Ρούσος διορίστηκε αντιπρόεδρος του Εκτελεστικού Σώματος των Ελλήνων.
Θάνατος
Μετά την αποτυχημένη εξέγερση του 1841, ο Ρούσος εξακολούθησε να κατέχει σεβαστή θέση, και να διατηρεί καλές σχέσεις με τους Τούρκους. Πέθανε το 1850, σε ηλικία περίπου 68 ετών.
Εξωτερικοί σύνδεσμοι
Κατηγορία:Αγωνιστές του 1821 Κατηγορία:Κρητικοί αγωνιστές του 1821 Κατηγορία:Σφακιανοί
Julieta
Julieta είναι ο τίτλος ισπανικής δραματικής ταινίας του 2016 σε σκηνοθεσία και σενάριο του Πέδρο Αλμοδόβαρ. Βασίζεται σε τρεις ιστορίες του βιβλίου Runaway της Άλις Μανρό.
Πλοκή
Η Χουλιέτα έχει μία κόρη, την Αντία, την οποία έχει να δει εδώ και δώδεκα χρόνια. Ζει μαζί με τον Λορέντσο στη Μαδρίτη και ετοιμάζεται να τον ακολουθήσει στην Πορτογαλία. Όμως, μία τυχαία συνάντηση με την Μπεατρίθ, την παιδική φίλη της κόρης της, της ανατρέπει τα σχέδια. Η Μπεατρίθ της αποκαλύπτει πως συνάντησε την Αντία στη λίμνη Κόμο και της είπε πως έχει τρία παιδιά. Έτσι η Χουλιέτα, παραμένει στη Μαδρίτη και μετακομίζει σε ένα σπίτι που της θυμίζει το παρελθόν της.
Ξεκινά να γράφει τη ζωή της από τότε που έμεινε έγκυος στην κόρη της και τότε αρχίζει μια αναδρομή στο παρελθόν: η γνωριμία της με τον πατέρα της Αντία, τον Xoan, η σχέση του Xoan με την Άβα, ο θάνατός του, η σχέση της Χουλιέτα με τους γονείς της, η φιλία της Αντία με την Μπεατρίθ και εν τέλει η εξαφάνιση της Αντία στα 18 της χρόνια.
Στο τέλος η Αντία στέλνει ένα γράμμα στην Χουλιέτα, στο οποίο αναγράφεται η τωρινή της διεύθυνση και η Χουλιέτα μαζί με τον Λορέντσο πάνε να τη βρουν.
Βραβεία/Διακρίσεις
Στα βραβεία Γκόγια του 2017 ήταν υποψήφια σε επτά κατηγορίες: καλύτερης ταινίας, καλύτερου σκηνοθέτη και διασκευασμένου σεναρίου (Πέδρο Αλμοδόβαρ), Α' Γυναικείου ρόλου (Έμμα Σουάρεθ), πρωτότυπης μουσικής, ειδικών εφέ και μέικ-απ. Τελικά, κέρδισε το βραβείο Α' Γυναικείου ρόλου.
Εξωτερικοί σύνδεσμοι
Κατηγορία:Ισπανικές ταινίες Κατηγορία:Ισπανικές δραματικές ταινίες Κατηγορία:Ισπανόφωνες ταινίες Κατηγορία:Ταινίες σε σκηνοθεσία Πέδρο Αλμοδόβαρ Κατηγορία:Ταινίες βασισμένες σε καναδικά μυθιστορήματα Κατηγορία:Ταινίες του 2016 Κατηγορία:Ταινίες παραγωγής Warner Bros. Κατηγορία:Ταινίες σε σενάριο Πέδρο Αλμοδόβαρ Κατηγορία:Ταινίες παραγωγής Sony Pictures Classics Κατηγορία:Ταινίες τοποθετημένες στα 1990s Κατηγορία:Ταινίες γυρισμένες στη Μαδρίτη
Πύργος Μετροπόλ Ιστάνμπουλ
Ο Πύργος «Μετροπόλ Ιστάνμπουλ» (τουρκ. Metropol İstanbul) είναι ουρανοξύστης μεικτής χρήσεως στο προάστιο Ατασεχίρ της ασιατικής πλευράς της Κωνσταντινούπολης. Με ύψος 301 μέτρα, αποτελεί το υψηλότερο κτήριο στην μείζονα Κωνσταντινούπολη και σε ολόκληρη την Τουρκία. Αν βρισκόταν στην ευρωπαϊκή πλευρά του Βοσπόρου, θα ήταν το 14ο υψηλότερο σε ολόκληρη την Ευρώπη.
Ιστορικό
Το βασικό τμήμα του συγκροτήματος εγκαινιάσθηκε το 2017, ενώ το εμπορικό κέντρο άνοιξε το 2019. Ο ένας ουρανοξύστης του συγκροτήματος περιέχει διαμερίσματα και έχει ύψος 150 μέτρα, ο δεύτερος γραφεία (έχει ύψος επίσης 150 μ.) και ο τρίτος είναι ο κυρίως πύργος, με ξενοδοχείο και ύψος 301 μέτρα.
Σχέδιο
Η συνολική έκταση των χώρων των διαμερισμάτων και των γραφείων του Μετροπόλ Ιστάνμπουλ ανέρχεται σε περισσότερα από 800 χιλιάδες τετραγωνικά μέτρα. Ο κυρίως πύργος έχει 58 ορόφους με τον τελευταίο όροφο σε ύψος 280 μέτρα, και το κτήριο φθάνει τα 301 μ. χάρη σε δύο κεραίες. Οι πύργοι σχεδιάσθηκαν όλοι από την αρχιτεκτονική εταιρεία RMJM (Robert Matthew Johnson Marshall), μία από τις μεγαλύτερες του κόσμου, ενώ το εμπορικό κέντρο σχεδιάσθηκε από τη Roy Higgs International. Το όλο συγκρότημα είχε κόστος κατασκευής 700 εκατομμύρια ευρώ περίπου.
Παραπομπές
Κατηγορία:Κτίρια και κατασκευές στην Κωνσταντινούπολη Κατηγορία:Ουρανοξύστες
Πανελλήνιο Πρωτάθλημα Ενόργανης Γυμναστικής 1990
Το Πανελλήνιο Πρωτάθλημα Ενόργανης Γυμναστικής 1990 ήταν η 20η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ).
Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Σ.Ε.Ρ.Γ. Πανθεσσαλονίκειος και στις γυναίκες ο Φιλαθλητικός Ο.Γ..
Κάτοχοι μεταλλίων
1988 | 1989 | 1990 | 1991 | 1992
Εξωτερικοί σύνδεσμοι
Κατηγορία:Πανελλήνιο Πρωτάθλημα Ενόργανης Γυμναστικής Κατηγορία:Γυμναστική το 1990
Ντι Μποστ
Ο Ντεμάρκουις «Ντι» Μποστ (αγγλικά: Demarquis "Dee" Bost, Демаркис "Дий" Бост) (γενν. 12 Οκτωβρίου 1989) είναι Αμερικανός, πολιτογραφημένος Βούλγαρος, επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τη Γαλατασαράι.
Εκπροσωπεί την Εθνική Βουλγαρίας. Έπαιξε κολεγιακή καλαθοσφαίριση για το Πολιτειακό Πανεπιστήμιο του Μισισίπι.
Κολεγιακή σταδιοδρομία
Στην πρωτοετή σεζόν του στους Μισισίπι Στέιτ Μπούλντογκς, ονομάστηκε στην Πρώτη Ομάδα Πρωτοετών της Νοτιοανατολικής Περιφέρειας του 2009. Σε 36 αγώνες είχε κατά μέσο όρο 10,9 πόντους, 3,6 ριμπάουντ, 4,3 ασίστ και 1,4 κλεψίματα ανά αγώνα.
Στη δεύτερη σεζόν του, ονομάστηκε στη Δεύτερη Ομάδα της Νοτιοανατολικής Περιφέρειας του 2010. Σε 36 αγώνες είχε κατά μέσο όρο 13,0 πόντους, 4,4 ριμπάουντ, 5,2 ασίστ και 1,3 κλεψίματα σε 34,9 λεπτά ανά αγώνα.
Στην τελευταία του χρονιά, ονομάστηκε στην Πρώτη Ομάδα της Νοτιοανατολικής Περιφέρειας και στη Δεύτερη Ομάδα της Α Κατηγορίας του NABC District 21. Σε 33 αγώνες είχε κατά μέσο όρο 15,8 πόντους, 3,3 ριμπάουντ, 5,5 ασίστ και 2,0 κλεψίματα σε 36,3 λεπτά ανά αγώνα.
Μπούντουτσνοστ Ποντγκόριτσα (2012–2013)
Αφού δεν επιλέχθηκε στο NBA Ντραφτ του 2012, ο Μποστ εντάχθηκε στους Πόρτλαντ Τρέιλ Μπλέιζερς για το NBA Σάμερ Λιγκ του 2012. Τον Αύγουστο του 2012 υπέγραψε διετές συμβόλαιο με την ΚΚ Μπούντουτσνοστ Ποντγκόριτσα. Μετά από μέσους όρους 9,1 πόντους, 3,3 ριμπάουντ, 2,2 ασίστ και 1,1 κλεψίματα ανά αγώνα τη σεζόν 2012–13, αποχώρησε από την ομάδα.
Άινταχο Σταμπίντ (2013–2014)
Στις 19 Αυγούστου 2013, ο Μποστ υπέγραψε ξανά με τους Πόρτλαντ Τρέιλ Μπλέιζερς. Ωστόσο, αργότερα αποδεσμεύθηκε από την ομάδα στις 22 Οκτωβρίου 2013. Τον Νοέμβριο του 2013, αποκτήθηκε από τους Άινταχο Σταμπίντ, θυγατρική των Μπλέιζερς.
Στις 13 Φεβρουαρίου 2014, ο Μποστ ονομάστηκε στην Ομάδα All-Star Prospects για το All-Star Game του NBA D-League 2014, ως αντικαταστάτης του Τζάρβις Βάρνταντο.
Τροταμούνδος ντε Καραμπόμπο (2014)
Στις 21 Απριλίου 2014, ο Μποστ υπέγραψε με την Τροταμούνδος ντε Καραμπόμπο από τη Βενεζουέλα για τη σεζόν 2014.
Τράμπζονσπορ (2014–2015)
Τον Ιούλιο του 2014, ο Μποστ εντάχθηκε στους Ιντιάνα Πέισερς για το NBA Σάμερ Λιγκ 2014. Στις 15 Αυγούστου 2014, υπέγραψε με τους Γιούτα Τζαζ. Ωστόσο, αργότερα αποδεσμεύθηκε από τους Τζαζ στις 10 Οκτωβρίου 2014. Στις 24 Οκτωβρίου 2014, υπέγραψε με την τουρκική Τράμπζονσπορ για τη σεζόν 2014–15.
Ζιελόνα Γκούρα (2015–2016)
Στις 7 Αυγούστου 2015, ο Μποστ υπέγραψε με την πολωνική Ζιελόνα Γκούρα για τη σεζόν 2015–16.
ΑΣ Μονακό (2016–2017)
Στις 2 Ιουλίου 2016, ο Μποστ υπέγραψε με την ΑΣ Μονακό για τη σεζόν 2016–17.
Ζάλγκιρις Κάουνας (2017)
Την 1η Ιουλίου 2017, ο Μποστ υπέγραψε με την λιθουανική Ζάλγκιρις Κάουνας. Στις 11 Δεκεμβρίου 2017, αποχώρησε από τη Ζάλγκιρις, αφού είχε μέσο όρο 6 πόντους ανά αγώνα στο Πρωτάθλημα Λιθουανίας και 2 πόντους ανά αγώνα στην Ευρωλίγκα.
Στρασμπούρ (2017–2018)
Στις 12 Δεκεμβρίου 2017, ο Μποστ υπέγραψε με τη γαλλική Στρασμπούρ.
Γαλατασαράι (2021–σήμερα)
Στις 11 Αυγούστου 2021, ο Μποστ υπέγραψε με τη Γαλατασαράι.
Εθνική ομάδα
Ο Μποστ εκπροσώπησε την Εθνική Βουλγαρίας στο Ευρωμπάσκετ 2022.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Βούλγαροι καλαθοσφαιριστές Κατηγορία:Πολιτογραφημένοι πολίτες της Βουλγαρίας Κατηγορία:Πόιντ γκαρντ Κατηγορία:Καλαθοσφαιριστές Εθνικής Βουλγαρίας Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Μπούντουτσνοστ Ποντγκόριτσα Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Άινταχο Σταμπίντ Κατηγορία:Καλαθοσφαιριστές D-League Κατηγορία:Καλαθοσφαιριστές Τροταμούνδος ντε Καραμπόμπο Κατηγορία:Καλαθοσφαιριστές Τράμπζονσπορ ΜΚ Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές Μπάσκετ Ζιελόνα Γκούρα Κατηγορία:Καλαθοσφαιριστές Πρωταθλήματος Πολωνίας Κατηγορία:Καλαθοσφαιριστές ΑΣ Μονακό Κατηγορία:Καλαθοσφαιριστές Πρωταθλήματος Γαλλίας Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Πρωταθλήματος Λιθουανίας Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ Κατηγορία:Καλαθοσφαιριστές Χίμκι Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές Γαλατασαράι
Ραούλ Α΄ του Λουζινιάν
O Ραούλ Α΄ του Λουζινιάν, (Γαλλική γλώσσα : Raoul I, 1160 ή 1164/1165 - 1 Μαΐου 1219) από τον Οίκο των Λουζινιάν ήταν κύριος του Ισουντάν. Ήταν ο δευτερότοκος γιος του Ούγου συγκυρίου του Λουζινιάν (γιου του Ούγου Η΄) και της Ορενγκάρντε. Ήταν συγκύριος του Λουζινιάν, μαζί με τον μεγαλύτερο αδελφό του Ούγο Θ΄ κύριο του Λουζινιάν και Δ΄ κόμη του Λα Μαρς. Ο πατέρας τους είχε αποβιώσει το 1169, και ο Ούγος Η΄ το 1071, έτσι διαδέχθηκαν τον πάππο τους. Έγινε κύριος του Ισουντάν (Issoudin) πριν το 1200, κύριος του Μελ, του Σιζ, του Σιβραί και του Λα Μοτ. Από τη δεύτερη σύζυγό του Αλίκη κόμισσα του Ε έγινε jure auxoris κόμης του Ε, ο πατέρας τής Αμελίν ήταν νόθος γιος του Γοδεφρείδου Ε΄ κόμη του Ανζού. Οι βασιλείς της Αγγλίας και της Γαλλίας βρισκόντουσαν σε σύγκρουση σχετικά με την κατοχή του Πουατού, η τοπική αριστοκρατία άλλαζε συνεχώς την υποστήριξη της, αργότερα συμμάχησε με τους Άγγλους και συμμετείχε στην "μάχη του Μπιουβίν" (1214). Ο Άγγλος βασιλιάς του έδωσε σαν ανταμοιβή το Χέιστινγκς και το Τίκχιλ. Ο Ραούλ Α΄ συμμετείχε στην Γ΄ Σταυροφορία, αργότερα συμμετείχε στην Ε΄ Σταυροφορία, πέθανε στην επιστροφή και τάφηκε στο Εξουδύν.
Οικογένεια
Νυμφεύτηκε π. το 1210 τη Μαργαρίτα των Καπετιδών-Κουρτεναί, κόρη του Πέτρου Β΄ κόμη του Κουρτεναί. Δεν απέκτησαν τέκνα και ο γάμος ακυρώθηκε.
Πηγές
Κατηγορία:Οίκος των Λουζινιάν
Νευροί
thumb|400px|Οι Νευροί σε χάρτη του 19ου αιώνα με τίτλο «Κόσμος του Ηροδότου» Οι Νευροί ήταν αρχαίος λαός της βόρειας Ευρώπης ο οποίος περιγράφηκε για πρώτη φορά από τον Ηρόδοτο: σύμφωνα με τον ιστορικό, διέπρεψαν μεταξύ της σημερινής Πολωνίας και της Λιθουανίας ή πλησίον του ανατολικού Υπάνιος ποταμού. Οι Νευροί είχαν ομοιότητες με τους Σκύθες, αλλά σε αντίθεση με αυτούς, ήταν πιθανώς σλαβικής καταγωγής· ήταν γνωστοί διότι εκτός από σαμάνοι μεταμορφώνονταν, μια φορά τον χρόνο, σε λυκανθρώπους (ο ίδιος ο Ηρόδοτος δεν πείθεται από την ιστορία αυτήν, αλλά λέει ότι όσοι την διηγούνται ορκίζονται ότι είναι αληθινή ). Οι Νευροί πιθανότατα ήταν ο ίδιος λαός που ονόμασε ο Κλαύδιος Πτολεμαίος ως Ναυαροί στην Γεωγραφικήν Υφήγησίν του.
Παραπομπές
Κατηγορία:Αρχαίοι λαοί της Ευρώπης Κατηγορία:Ηρόδοτος
Ουέιντ Μπάλντουιν
Ο Ουέιντ Μάνσον Μπόλντγουϊν (αγγλικά:Wade Manson Baldwin IV) (Νιου Τζέρσεϊ, 29 Μαρτίου 1996) είναι Αμερικανός επαγγελματίας καλαθοσφαιριστής. Με ύψος 1,93 μέτρα αγωνίζεται ως πόιντ γκαρντ στην Μακάμπι Τελ Αβίβ.
Μέμφις Γκρίζλις (2016-2017)
Στις 23 Ιουνίου 2016, ο Μπόλντγουϊν επιλέχθηκε από τους Μέμφις Γκρίζλις στη 17η επιλογή του NBA ντραφτ 2016. Στις 16 Ιουλίου 2016, υπέγραψε το rookie συμβόλαιο του με την ομάδα. Έκανε το ντεμπούτο του στις 26 Οκτωβρίου 2016, έχοντας 7 πόντους, 5 ριμπάουντ, 6 ασίστ, 3 κλεψίματα και 3 τάπες σε 24 λεπτά, στη νίκη με 102-98 εναντίον των Μινεσότα Τίμπεργουλβς. Στις 6 Δεκεμβρίου 2016, κατέγραψε τους πρώτους του διψήφιους πόντους (11) στη νίκη με 96-91 εναντίον των Φιλαδέλφεια 76ερς. Κατά τη διάρκεια της πρώτης του σεζόν, αγωνίστηκε πολλές φορές με τους Αϊόβα Γουλβς, την θυγατρική των Γκρίζλις στη D-League. Στις 16 Οκτωβρίου 2017, αποδεσμεύθηκε από την ομάδα.
Πόρτλαντ Τρέιλ Μπλέιζερς (2017-2019)
Στις 19 Οκτωβρίου 2017, ο Μπόλντγουϊν υπέγραψε συμβόλαιο two-way με τους Πόρτλαντ Τρέιλ Μπλέιζερς. Σύμφωνα με τους όρους του συμβολαίου, για τη σεζόν 2017-18, θα μοιράσει το χρόνο του μεταξύ των Μπλέιζερς και μίας θυγατρικής της D-League που θα ήταν η ιδανικότερη για αυτόν, δεδομένου ότι εκείνη τη σεζόν οι Μπλέιζερς ήταν μία από τις τέσσερις ομάδες του ΝΒΑ που δεν είχαν θυγατρική στη D-League. Σε αυτή την περίπτωση, αγωνίστηκε με τους Τέξας Λέτζεντς. Στις 12 Μαρτίου 2018, υπέγραψε σταθερό συμβόλαιο NBA με την ομάδα.
Στις 7 Φεβρουαρίου, οι Καβαλίερς έπειτα αντάλλαξαν τόσο τον ίδιο, όσο και το Στάουσκας στους Χιούστον Ρόκετς. Λίγες ώρες αργότερα, ανταλλάχθηκε ξανά, αυτή τη φορά στους Ιντιάνα Πέισερς μαζί με το Στάουσκας, μία επιλογή δεύτερου γύρου του 2021 και τα δικαιώματα του Maarty Leunen, σε αντάλλαγμα για χρήματα. Στις 8 Φεβρουαρίου 2019, ο Μπόλντγουϊν αποδεσμεύθηκε από τους Πέισερς.
Ράπτορς 905 (2019)
Στις 25 Φεβρουαρίου 2019, αποκτήθηκε από τους Ράπτορς 905.
Ολυμπιακός (2019-2020)
Στις 17 Ιουλίου 2019, υπέγραψε διετές συμβόλαιο με τον Ολυμπιακό.
Μπάγερν Μονάχου (2020- 2021)
Στις 27 Ιουλίου 2020, ανακοινώθηκε επίσημα, για ένα χρόνο, από την γερμανική Μπάγερν Μονάχου. Στις 30 Δεκεμβρίου 2020, βγήκε MVP της 17ης αγωνιστικής στην Ευρωλίγκα, αφού απέναντι στην Μπαρτσελόνα είχε 29 πόντους (9/14 δίποντα, 2/3 τρίποντα, 5/5 βολές), 3 ριμπάουντ, 7 ασίστ, 2 κλεψίματα, 3 λάθη και 1 μπλοκ με συνολική αξιολόγηση 41 βαθμούς. Με την Μπάγερν έφτασε μέχρι τα προημιτελικά της Ευρωλίγκα αλλά αποκλείστηκε από την Αρμάνι Μιλάνο με 3-2 στη σειρά των play off. Συνολικά στην Ευρωλίγκα, είχε 15,3 πόντους, 3 ριμπάουντ, 4 ασίστ, 1,1 κλεψίματα, 0,3 τάπες, 2,8 λάθη σε 27:17. Στις 16 Μαΐου κατέκτησε το κύπελλο Γερμανίας νικώντας στον τελικό την Άλμπα Βερολίνου 85-79 με τον ίδιο να έχει 13 πόντους, 3 ριμπάουντ και 2 ασίστ. Στο Πρωτάθλημα Γερμανίας μέτρησε 12.3 πόντους, 4 ασίστ και 2.5 ριμπάουντ κατά μέσο όρο.
Μπασκόνια (2021-2022)
Στις 10 Ιουλίου 2021, ανακοινώθηκε από την ισπανική Σάσκι Μπασκόνια. Στις 21 Δεκεμβρίου, η Μπασκόνια επικράτησε 81-76 της Μπάγερν Μονάχου, με τον Μπόλντγουϊν να κάνει ρεκόρ καριέρας στην Ευρωλίγκα έχοντας 30 πόντους (7/11 δίποντα, 4/7 τρίποντα, 4/4 βολές) καθώς και 6 ριμπάουντ, 3 ασίστ, 2 κλεψίματα και 4 κερδισμένα φάουλ, συγκεντρώνοντας 33 βαθμούς στο σύστημα αξιολόγησης. Έτσι αναδείχθηκε MVP της 17ης αγωνιστικής της διοργάνωσης. Την 1η Φεβρουαρίου 2022, σημείωσε 16 πόντους στην αναμέτρηση κόντρα στην Ζενίτ και ξεπέρασε το φράγμα των 1.000 πόντων καριέρας στην Ευρωλίγκα. Στις 18 Μαρτίου κόντρα στην Άλμπα Βερολίνου είχε 16 πόντους (4/8 δίποντα, 1/3 τρίποντα και 5/6 βολές) και πρόσθεσε επίσης 10 ασίστ και έκανε ρεκόρ καριέρας μαζεύοντας επτά ριμπάουντ σε 29 λεπτά συμμετοχής και αναδείχτηκε για τρίτη φορά MVP αγωνιστικής στην καριέρα του στην Ευρωλίγκα. Συνολικά στην Ευρωλίγκα τη σεζόν 2021-22 είχε 14,1 πόντους, 3,6 ριμπάουντ, 4,4 ασίστ και 15,5 PIR κατά μέσο όρο σε 30 αγώνες. Στις 24 Απριλίου, είχε κόντρα στην Μανρέσα 25 πόντους και 9 ασίστ, κατακτώντας το βραβείο του πολυτιμότερου παίκτη της αγωνιστικής στο Πρωτάθλημα Ισπανίας.
Μακάμπι Τελ Αβίβ (2022-σήμερα)
Στις 30 Ιουνίου 2022, ανακοινώθηκε από την Μακάμπι Τελ Αβίβ. Στις 23 Οκτωβρίου 2022, η Μακάμπι επικράτησε της Χάποελ Τελ Αβίβ με 88-84 στην παράταση και κατέκτησε το τρόπαιο του Λιγκ Καπ Ισραήλ, με τον ίδιο να έχει 10 πόντους (4/13 σουτ). Στις 19 Ιανουαρίου 2023 κόντρα στην Άλμπα Βερολίνου για την Ευρωλίγκα έκανε νέο ρεκόρ καριέρας στους πόντους με 33, έχοντας 8/13 δίποντα, 4/8 τρίποντα και 5/6 βολές, 6 ασίστ και 35 βαθμούς στο PIR. Έτσι αναδείχτηκε MVP της 20ης αγωνιστικής στην Ευρωλίγκα. Τον Μάρτιο του 2023 κατέγραψε στην Ευρωλίγκα 18,7 πόντους, 5 ασίστ και 20,3 PIR με 60,1% στα δίποντα και 91,75 στις βολές σε 7 αγώνες και αναδείχτηκε MVP του μήνα στην διοργάνωση. Τη σεζόν 2022-23 στην Ευρωλίγκα υπήρξε βασικός λόγος για την πορεία της Μακάμπι μέχρι τα playoffs της διοργάνωσης, όπου αποκλείστηκε από τη Μονακό (3-2), έχοντας 17.2 πόντους, 5.1 ασίστ, 3.8 ριμπάουντ και 17.6 PIR σε 34 αγώνες. Αυτό τον ανέδειξε σε μέλος της δεύτερης καλύτερης πεντάδας της Ευρωλίγκα. Στις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2-1 στη σειρά των τελικών. Ο ίδιος στον καθοριστικό αγώνα είχε 22 πόντους (3/13 δίποντα, 3/5 τρίποντα), 6 ριμπάουντ και 8 ασίστ.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Αϊόβα Ένερτζι Κατηγορία:Καλαθοσφαιριστές Πόρτλαντ Τρέιλ Μπλέιζερς Κατηγορία:Καλαθοσφαιριστές Τέξας Λέτζεντς Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές Ράπτορς 905 Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές γερμανικών συλλόγων Κατηγορία:Καλαθοσφαιριστές Πρωταθλήματος Γερμανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας
Κατάλογος υποψήφιων Χρυσής Μπάλας 2021
Κατάταξη
=== Ανδρών ===
Γυναικών
Η γυναικεία Χρυσή Μπάλα είναι μια ποδοσφαιρική ένωση η οποία ιδρύθηκε το 2018 από το France Football.
Πρώτη νικήτρια ήταν η Άντα Χέγκεμπεργκ της Λυών. Δεν έγινε απονομή το 2020 όπως και στις υπόλοιπες ενώσεις ποδοσφαίρου.
Κόπα
Το τρόπαιο Κόπα είναι ένας από τους πολλούς ποδοσφαιρικούς οργανισμούς της France Football και ιδρύθηκε στις 3 Δεκεμβρίου του 2018. Το τρόπαιο απονέμεται στον καλύτερο ποδοσφαιριστή κάτω των 21 ετών της σεζόν. Πήρε το όνομά του από τον Ρεϊμον Κόπα. Ο νικητής επιλέγεται από πρώην νικητές της Χρυσής Μπάλας.
Τρόπαιο Γιασίν
Δεν πρέπει να συγχέεται με τον Καλύτερο Τερματοφύλακα της FIFA ή το Χρυσό Γάντι του Παγκοσμίου Κυπέλλου FIFA
Το τρόπαιο Γιασίν είναι ένα τρόπαιο της France Football που απονέμεται κάθε χρονιά στον καλύτερο τερματοφύλακα της Χρονιάς. Ιδρύθηκε στις 2 Δεκεμβρίου του 2019.
Το βραβείο φέρει το όνομα του Ρώσου τερματοφύλακα από την τότε Σοβιετική Ένωση Λεβ Γιασίν και ο νικητής επιλέγεται από πρώην νικητές της Χρυσής Μπάλας.
Οφφίκια του Οικουμενικού Πατριαρχείου Κωνσταντινουπόλεως
Τα οφφίκια είναι εκκλησιαστικοί τιμητικοί τίτλοι, που απονέμονται σε λαϊκούς και στον ανώτερο ή τον κατώτερο κλήρο, από Πατριάρχη. Σε αυτό το λήμμα, αναπτύσσονται τα οφφίκια της Αγίας του Χριστού Μεγάλης Εκκλησίας, που απονέμει το Οικουμενικό Πατριαρχείο Κωνσταντινουπόλεως.
Κατάλογος Οφφικίων
Τα κάτωθι οφφίκια απονέμονται από τους Οικουμενικού Πατριάρχες Κωνσταντινουπόλεως μέχρι σήμερα. Παρατίθενται αλφαβητικά:
Ο αυτοκράτορας Ιουστινιανός Α΄ ο Μέγας (527-565 μ.Χ.), το 535, όρισε επίσημα τον Έκδικο ως κανονικό και νομικό σύμβουλο της Εκκλησίας, υπεύθυνο για τα νομικά θέματά της.
Ερμηνεία οφφικίων κατά το Μέγα Ευχολόγιο
Σύμφωνα με την ερμηνεία οφφικίων της Μεγάλης Εκκλησίας, όπως αυτά περιγράφονται στο Μέγα Ευχολόγιο, τα οφφίκια κατατάσσονταν σε δύο χορούς: τον Δεξιό και τον Ευώνυμο.
Ευώνυμος Χορός
Τα οφφίκια του ευώνυμου χορού ήταν και αυτά ιεραρχημένα. Κατά το Σύνταγμα Ιερών Κανόνων Ράλλη-Ποτλή, διαιρούνταν και αυτά σε τέσσερις πεντάδες, ως εξής:
Ερμηνεία οφφικίων κατά τον Γεώργιο Κωδινό
Σύμφωνα με το έργο "Περί οφφικιαλίων του Παλατίου Κωνσταντινουπόλεως και περί των οφφικίων της Μεγάλης Εκκλησίας", του Γεωργίου Κωδινού τα οφφίκια της Μεγάλης Εκκλησίας ιεραρχούντο διαφορετικά, ενώ χωριζόταν σε εννέα πεντάδες, ως εξής:
Πρώτη πεντάδα
Η πρώτη πεντάδα περιελάμβανε έξι οφφίκια. Αυτοί καθόντουσαν στην Ιερά Σύνοδο μαζί με τον Πατριάρχη.
Ένατη πεντάδα
Η πρώτη πεντάδα περιελάμβανε μόνο τέσσερα καταγεγραμμένα οφφίκια. Αυτά είναι τα εκκλησιαστικά οφφίκια, όπως καταγράφονται στο έργο "Περί οφφικιαλίων του Παλατίου Κωνσταντινουπόλεως και περί των οφφικίων της Μεγάλης Εκκλησίας", του Γεωργίου Κωδινού.
Βιβλιογραφία
Κατηγορία:Κατάλογοι που αφορούν τη Θρησκεία Κατηγορία:Χριστιανικοί θρησκευτικοί τίτλοι και βαθμοί
Γ.Σ. Εσπερίδες Καλλιθέας
Ο Γυμναστικός Σύλλογος Εσπερίδες Καλλιθέας είναι ελληνικό αθλητικό σωματείο που δραστηριοποιείται στην περιοχή της Καλλιθέας στην Αθήνα. Χρησιμοποιεί ως έδρα το Κλειστό Γυμναστήριο Καλλιθέας «Έσπερος», χωρητικότητας 800 θεατών. Διατηρεί τμήματα καλαθοσφαίρισης για αθλήτριες όλων των ηλικιακών ομάδων, οι οποίες αγωνίζονται με χρώματα το κίτρινο, το σκούρο μπλε και το μωβ. Επίσημο έτος ίδρυσής του είναι το 2017, οπότε και απορρόφησε τον Ίκαρο Καλλιθέας, ωστόσο αποτελεί την ιστορική συνέχεια προγενέστερων συλλόγων με πολλά χρόνια παρουσίας στην κορυφαία κατηγορία των γυναικείων πρωταθλημάτων, αλλά και με διακρίσεις προερχόμενες από τα νεανικά τους τμήματα.
Προκάτοχοι
Συνοπτικά οι διακρίσεις των προγενέστερων των Εσπερίδων συλλόγων είναι οι ακόλουθες:
Αγωνιστική περίοδος 2017-2018
Οι Εσπερίδες ξεκίνησαν το καινούριο αυτό κεφάλαιο της ιστορίας τους με προπονητή το Γιώργο Ρουμπελάκη, ο οποίος βρισκόταν ήδη εδώ και τρεις περιόδους στον πάγκο του Ικάρου Καλλιθέας.
Ο πρώτος τους αγώνας αφορούσε τη «Φάση των 16» του Κυπέλλου Ελλάδος. Σε αυτόν αναδείχθηκαν νικήτριες, εκτός έδρας, απέναντι στην ομάδα των Καλυβίων Θορικού. Το τελικό σκορ διαμορφώθηκε σε 60-67. Στη «Φάση των 8» δεν κατάφεραν να ξεπεράσουν το εμπόδιο του Ολυμπιακού Πειραιώς, από τον οποίο ηττήθηκαν στην Καλλιθέα με σκορ 54-97.
Σε ό,τι αφορά το Πρωτάθλημα της Α1 Εθνικής για την περίοδο 2017-18, ο τελικός βαθμολογικός πίνακας της Κανονικής Περιόδου περιελάβανε τις Εσπερίδες στην 8η θέση της κατάταξης. Απέναντι σε 11 αντιπάλους είχαν συλλέξει 10 νίκες και 12 ήττες. Παρατηρήθηκε δε τριπλή ισοβαθμία με τον 7ο Αθηναϊκό και τον 9ο Πρωτέα Βούλας. Ακολούθως ο σύλλογος της Καλλιθέας κλήθηκε να διεκδικήσει την παραμονή του στο κορυφαίο επίπεδο αντιμετωπίζοντας τον προτελευταίο στην κατάταξη Ολυμπιακό Βόλου. Αμφότερες οι ομάδες μετέφεραν από μία νίκη (52-42 στην Καλλιθέα, 72-71 στο Βόλο) στη διάρκεια της Κανονικής Περιόδου. Αναζητώντας τις τρεις νίκες σύνολο, οι Εσπερίδες πέτυχαν το στόχο της παραμονής μετά από δύο νέα νικηφόρα αποτελέσματα στα Play-outs (81-56 στην Καλλιθέα, 71-77 στο Βόλο  ).
Αγωνιστική περίοδος 2018-2019
Τον Ιούνιο του 2018 ο Ρουμπελάκης ανανέωσε το συμβόλαιό του με την ομάδα της Καλλιθέας. Ωστόσο στα μέσα Νοεμβρίου ο προπονητής ανακοίνωσε τη λύση του συμβολαίου του, με το ρόλο του να περνά στους Θωμά Σκληρό και Γιάννη Τσουμπρή.
Οι Εσπερίδες ξεκίνησαν το επόμενο φθινόπωρο και πάλι με αγώνα Κυπέλλου. Αυτή τη φορά αποκλείστηκαν στη «Φάση των 16», έχοντας χάσει στην έδρα τους με σκορ 75-86 από τη Δάφνη Αγίου Δημητρίου.
Στην Κανονική Περίοδο του Πρωταθλήματος της περιόδου 2018-19 οι Εσπερίδες συγκέντρωσαν μία νίκη περισσότερη σε σχέση με την προηγούμενη χρονιά, κλείνοντας με 11 νικηφόρα αποτελέσματα σε 22 αγωνιστικές. Στην τελική κατάταξη κατέλαβαν την 5η θέση, χωρίς να παρατηρηθεί ισοβαθμία με άλλη ομάδα. Αυτή ήταν και η οριστική τους θέση, εφόσον βάσει προκήρυξης δεν κλήθηκαν να συμμετάσχουν ούτε στα Play-offs ούτε στα Play-outs.
Παραγωγικότερη σκόρερ της ομάδας αναδείχθηκε η Σερίζ-Αλεξάνδρα Ουίλιαμς (262 σε 21 αγώνες, 12,5 κατά μ.ό.). Διακρίθηκαν επίσης οι Ζωή Κεχαγιά (254 πόντοι σε 18 αγώνες, 14,1 κατά μ.ό.), Κόρτνεϊ Τζέικο (256 πόντοι σε 20 αγώνες, 12,8 κατά μ.ό.), Τζάκι Λούνα-Κάστρο (217 πόντοι σε 21 αγώνες, 10,3 κατά μ.ό.) και Ρία Πατεράκη (177 πόντοι σε 22 αγώνες, 8,0 κατά μ.ό.).
Ζεύξις (ιατρός)
Ο Ζεύξις (85/75 - 10 π.Χ.) ήταν αρχαίος Έλληνας ιατρός που έζησε κατά το δεύτερο μισό του 1ου αιώνα π.Χ.. Διεύθυνε την ιατρική σχολή που είχε ιδρύσει ο Ηρόφιλος, και μαζί με τον Αλέξανδρο τον Φιλαλήθη αντιπροσωπεύουν την περίοδο όπου η ιατρική της ελληνιστικής Αιγύπτου επεκτάθηκε προς τη Μικρά Ασία.
Γ.Σ. Εσπερίδες Καλλιθέας
Αγωνιστική περίοδος 2019-2020
Την επόμενη χρονιά η ομάδα της Καλλιθέας ξεκίνησε εκ νέου τις προσπάθειές της από το Κύπελλο Ελλάδος. Διαγωνίστηκε απευθείας στη «Φάση των 16», όπου και επικράτησε εντός έδρας του Π.Α.Σ. Γιάννινα με σκορ 79-41. Ακολούθως ξεπέρασε επιτυχώς και τη «Φάση των 8» παίρνοντας εκτός έδρας νίκη απέναντι στην Ηλιούπολη με σκορ 65-81.
Ζεύξις (ιατρός)
Ο Στράβων στα Γεωγραφικά του αναφέρει πως ο ίδιος ζούσε την ίδια περίοδο με τον Ζεύξι και Αλέξανδρο Φιλαλήθη, ενώ ολοκλήρωσε τα Γεωγραφικά κατά το 7 π.Χ., χρονολογία όπου ο Αλέξανδρος είχε αντικαταστήσει πλέον τον Ζεύξι στη διεύθυνση της σχολής. Υπάρχουν επίσης αναφορές για τον Ζεύξι σε 2 ρωμαϊκά νομίσματα που χρονολογούνται μετά το 27 π.Χ.
Γ.Σ. Εσπερίδες Καλλιθέας
Αγωνιστική περίοδος 2019-2020
Το γυναικείο Πρωτάθλημα της αγωνιστικής περιόδου 2019-20 δεν έληξε ποτέ, καθώς διεκόπη οριστικά μετά την ολοκλήρωση της 20ης Αγωνιστικής εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό, δύο αγωνιστικές πριν τη λήξη της Κανονικής Περιόδου, οι Εσπερίδες βρίσκονταν στην 8η θέση του βαθμολογικού πίνακα. Ομοίως δεν ολοκληρώθηκε ποτέ και το Κύπελλο.
Κορυφαία σκόρερ της ομάδας αναδείχθηκε η Λιβανέζα Ρεμπέκα Άκλ (306 πόντοι σε 20 αγώνες, 15,30 κατά μ.ό.). Ακολούθησαν οι Αμερικανίδες Τζάσμιν Γκιλ (174 πόντοι σε 12 αγώνες, 14,50 κατά μ.ό.) και Ακέλα Μάιζε (243 πόντοι σε 20 αγώνες, 12,15 κατά μ.ό.), ενώ διακρίθηκε και η Ελληνίδα Ρία Πατεράκη (213 πόντοι σε 18 αγώνες, 11,83 κατά μ.ό.).
Ζεύξις (ιατρός)
Συχνά συγχέεται με τον επίσης ιατρό Ζεύξι τον Ταραντίνο, ο οποίος έζησε τον 3ο αιώνα π.Χ.
Γ.Σ. Εσπερίδες Καλλιθέας
Αγωνιστική περίοδος 2020-2021
Η αγωνιστική δράση της περιόδου 2020-21 δοκιμάστηκε και αυτή σκληρά από τον COVID-19, με πολλές διοργανώσεις της Ομοσπονδίας να ξεκινούν μεν αλλά να μην ολοκληρώνονται ποτέ. Το γυναικείο Πρωτάθλημα της Α1 Εθνικής ξεκίνησε τον Οκτώβριο, ωστόσο διακόπηκε από τις αρχές Νοέμβρη μέχρι τα τέλη Μαρτίου οπότε και αποφασίστηκε να ολοκληρωθεί με συνοπτικές διαδικασίες. Αφού οι ομάδες αγωνίστηκαν όλες μεταξύ τους μία φορά σύμφωνα με το πρόγραμμα του Α' Γύρου, ακολούθως στο Β' συνέχισαν μόνο οι κορυφαίες έξι. Στους δε Τελικούς αγωνίστηκαν μόνο οι δύο κορυφαίες για την ανάδειξη του τιτλούχου. Σε αυτό το πλαίσιο οι Εσπερίδες αγωνίστηκαν μόνο στην Α' Φάση, ολοκληρώνοντας τη χρονιά στην 7η θέση της τελικής κατάταξης με 3 νίκες και 6 ήττες απολογισμό.
Ζεύξις ο Ταραντίνος
Ο Ζεύξις ο Ταραντίνος (3ος αιώνας π.Χ.) ή Ζεύξις ο Εμπειρικός, ήταν αρχαίος Έλληνας ιατρός από τον Τάραντα της Μεγάλης Ελλάδας, και ανήκε στη σχολή των Εμπειρικών.
Υπήρξε από τους πρώτους αντιπρόσωπους των Εμπειρικών, και είναι γνωστός για τον ιατρικό σχολιασμό των έργων του Ιπποκράτη. Έζησε μετά τους Ηρόφιλο, Καλλίμαχο, Βακχείο, και τον Γλαυκία καθώς και πιθανώς πριν τον Ζήνωνα, και έτσι θεωρείται πως έζησε κατά τα μέσα του 3ου αιώνα π.Χ.. Ανέλυσε το σύνολο των έργων του Ιπποκράτη, αλλά ο σχολιασμός του δεν φαίνεται να εκτιμώταν ιδιαίτερα κατά τον καιρό του Γαληνού και είχε περιπέσει σε αφάνεια.
Μονή Αρετίου
Η μονή ιδρύθηκε στα τέλη του 16ου αιώνα από τον Μάρκο Παπαδόπουλο, ο οποίος διέθεσε την περιουσία του για τη δημιουργία της μονής και την κάλυψη των αναγκών 12 μοναχών. Αναπτύχθηκε γρήγορα και πολλά μικρότερα μοναστήρια της περιοχής έγιναν μετόχια του. Κατά τη διάρκεια της Τουρκοκρατίας βασίστηκε στις αγροτικές εργασίες. Η μονή και το αρχείο της καταστράφηκαν κατά τη διάρκεια της επανάστασης του 1821, αλλά συνέχισε τη λειτουργία της και τα κτίριά της ανακαινίστηκαν. Στη μονή εγκαταστάθηκαν το 1900 μοναχοί από γύρω μοναστήρια τα οποία διαλύθηκαν με νόμο, αλλά παρά τη σύντομη περίοδο ακμής η μονή διαλύθηκε το 1935. Ανασυγκροτήθηκε το 1955 και αναστυλώθηκε τη δεκαετία του 1990.
Ζεύξις ο Ταραντίνος
Έχει γίνει η υπόθεση πως ένα ορειχάλκινο νόμισμα που κόπηκε στη Σμύρνη αναφέρεται στον Ζεύξι,   ωστόσο η υπόθεση αυτή δεν είναι βέβαιη και πιθανώς το νόμισμα να σχετίζεται με τον ιατρό Ζεύξι του 1ου αιώνα π.Χ. με τον οποίο o Ζεύξις ο Ταραντίνος συγχέεται συχνά.
Γ.Σ. Εσπερίδες Καλλιθέας
Αγωνιστική περίοδος 2020-2021
Τον Απρίλιο του 2021 ανακοινώθηκε η λύση της συνεργασίας του συλλόγου με τον προπονητή Θωμά Σκληρό μετά από τρία χρόνια συνεργασίας.